Riihimäki estas urbeto naskita de fervojo, trafika nodo sesdek kilometrojn norde de Helsinki. La tradiciaj vintraj tagoj de EAF (Esperanto-Asocio de Finnlando) kolektis tie kvardekon da esperantistoj la 10an-11an de marto. Sed tiom nur fizike; rete partoprenis pliaj. Katalin Kováts donis retan prelegon pri instruista trejnado ĉe Edukado.net, kaj sub gvido de Anna Löwenstein ni vagadis en la reta mondo Dua Vivo kun kelkaj samideanoj. Estis nova sperto al plejmulto.
Nova estis ankaŭ filma metiejo: Keith Uber reĝisoris produktadon de ses filmetoj, videoklipoj, per plej simplaj iloj. Ĉiu fariĝis stelulo! Vidu en youtube per serĉo “esperanto eaf” kaj vi trovos.
#000000
La ĉefa novaĵo dum la tagoj tamen estis malnova, je 90 jaroj: Sylvia Hämäläinen prezentis la historion de nia ILEI-sekcio, kaj estis publikigita ŝia 109-paĝa libro Ni semas kaj semas... Esperanto-Ligo de Finnlandaj Instruistoj 1921-2011. La esperantlingva verko, kun ampleksaj resumoj en la finna kaj sveda, estas mendebla ĉe EAF.
#000001
Estis prezentita ankaŭ la projekto 125 jaroj kaj lanĉita speciala poŝtmarko kun ties emblemo. Ne de la landa poŝto, sed speciale mendita de la asocio. La malgranda eldono elvendiĝis, pli mendiĝis – filatelistoj vidu en la EAF-hejmpaĝo.
#000002
La asocio kelkfoje nomumis Aganton de la Jaro. Nun estis distingitaj du Merituloj de multaj jaroj: Mikko Mäkitalo kiel redaktoro kaj Ilkka Santtila kiel enpaĝiganto de Esperantolehti “emeritiĝis” kaj lasis al siaj sekvantoj grandan defion teni la nivelon.
#000004
La tagoj estis finitaj ekskurse al la Finnlanda Muzeo pri Vitro, la ĉefa vidindaĵo en tiu (eks)industria urbo.
#000006
Dankon pro la atento cxi tie. – Mi jam, 27.3., kuragxas diri, ke la granda defio postlasita de niaj elstaraj agantoj estas plenumata; vidu en la baldauxa numero 2/2012, tuj aperonta. EAF decidis aperigi kvin numerojn en jaro, ne ses kiel gxis nun; kaj absolute sen duoblaj numeroj. Enhave kaj aspekte inda je la memdifino “prilingvopolitika kultura revuo”. – Esperantolehti, cetere, aligxis kaj estis akceptita al asocio de kulturaj kaj opiniesprimaj gazet(et)oj, vidu 
#000009
Demonstraj versioj de “La Ondo”
Musklaku la kovrilon por legi pliajn informojn.
#000011